有學者主張，一首音樂嘅 tempo 最低可以係 40 bpm 左右，而最高就通常頂櫳可以去到 240 bpm 左右－如果一首音樂慢過 30 - 40 bpm，就會搞到一個單位時間內嘅拍子數量少得滯，聽嘅人會唔覺得嗰啲拍子反映緊同一段音樂，而如果一首音樂快過 480 - 600 bpm，因為人嘅聽覺能力所限，聽嘅人會冇能力再將每嚇拍子聽做獨立嘅聲，會搞到成段聲聽落似係一串連續過嘅噉（想像一架鋼琴嘅 key 俾彈嗰個人撳住唔放手）。